हमारे मित्र व ज्योतिषाचार्य, पंडित सुधीर नागर के निर्देशन में हमने वर्ष दो हजार में “सी++” में एक कम्प्यूटर प्रोग्राम बनाकर ग्रहों की स्थिति की गणना करना शुरु किया. आश्चर्य हुआ कि यह नक्षत्र स्थिति छः हजार एक सौ चौदह मानक सौर वर्ष पूर्व नियत हुई. लेकिन सबसे बड़ी दिक्कत यह थी कि ईस्वीं सन सौर वर्षों से भिन्न तथा समय समय पर संशोधित हुए हैं. सुविधा के लिये हमने मान लिया कि ईस्वीं सन सौर वर्षों के बराबर हैं. इस प्रकार श्रीराम का जन्म चार हजार एक सौ चौदह वर्ष ईसा पूर्व हुआ. हमारी गणना की पुष्टि इस बात से भी हुई कि कई विद्वानों ने भी इसी प्रकार गणना कर यही तिथि प्राप्त की.